แฮร์มัน มิงค็อฟสกี

แฮร์มัน มิงค็อฟสกี () เป็นนักคณิตศาสตร์ชาวเยอรมัน เกิดที่หมู่บ้านอาเลกโซตา (Aleksota) ในจักรวรรดิรัสเซีย (ปัจจุบันคือเมืองเคานัส ประเทศลิทัวเนีย) ในครอบครัวชาวยิว ในปี ค.ศ. 1872 ครอบครัวของเขาก็ย้ายไปอยู่ที่เมืองเคอนิชส์แบร์ค มิงค็อฟสกีเรียนหนังสือและทำงานเป็นอาจารย์สอนตามสถาบันต่าง ๆ รวมถึงสถาบันเทคโนโลยีแห่งสหพันธ์สวิส ซือริช ที่อัลเบิร์ต ไอน์สไตน์ ศึกษาอยู่ จนถึง ค.ศ. 1902 เขาก็ย้ายไปที่เกิททิงเงินและทำงานใกล้ชิดกับดาวิท ฮิลเบิร์ท จนกระทั่งเสียชีวิตด้วยอาการไส้ติ่งอักเสบ ในปี ค.ศ. 1909

มิงค็อฟสกีมีผลงานทางคณิตศาสตร์มากมาย ที่สำคัญคือ ในปี ค.ศ. 1907 เขาได้สร้าง "ปริภูมิ-เวลาแบบมินคอฟสกี" (Minkowski space) ซึ่งเป็นแบบจำลองเรขาคณิตเพื่อใช้ศึกษาทฤษฎีสัมพัทธภาพพิเศษ แบบจำลองนี้มีส่วนช่วยให้ไอน์สไตน์ค้นพบทฤษฎีสัมพัทธภาพทั่วไปในอีก 8 ปีต่อมา

ชื่อของมิงค็อฟสกีได้รับการนำไปตั้งเป็นชื่อดาวเคราะห์น้อย (12493 Minkowski) และ M-matrix ในเวลาต่อมา

อ้างอิง

แหล่งข้อมูลอื่น 
 
 

นักคณิตศาสตร์ชาวเยอรมัน
เสียชีวิตจากโรคระบบทางเดินอาหาร
ชาวเยอรมันเชื้อสายยิว
บุคคลจากเกานัส
ศิษย์เก่าจากมหาวิทยาลัยเคอนิชส์แบร์ค
บุคคลจากมหาวิทยาลัยเกิททิงเงิน
บุคคลจากสถาบันเทคโนโลยีแห่งสหพันธ์สวิส ซือริช